World Wide Web Consortium
World Wide Web Consortium (poznatija kao W3C) je organizacija koja se bavi standardizacijom tehnologija korištenih na webu. 

Osnovana je u listopadi 1994. godine u suradnji između Massachusetts Institute of Technology (MIT) i Europske organizacije za nuklearna sitraživanja (CERN). Inicijator osnivanja je autor weba Tim Berners-Lee koji je u to vrijeme radio na CERNu.

Neki od najznačajnijih članova koji sudjeluju u radu W3Ca su AOL, Adobe, Apple, IBM, Macromedia, Microsoft i Sun Microsystems.

W3C djeluje kroz radne grupe te kreira i održava WWW standarde koji se nazivaju 'W3C preporuke (W3C Recommendations). W3C preporuke objavljuju se na W3C web stranicama. 
Osim toga W3C koordinira rad drugih organizacija za standardizaciju koje djeluju na istom području kao što su Internet Engineering Task Force, Wireless Application Protocols (WAP) Forum i Unicode Consortium.

W3C standardi 

Neki od poznatijih W3C standarda (preporuka) odnose se na slijedeće tehnologije:

 CSS – jezik za formatiranje izgleda sadržaja u HTMLu i XMLu
 HTML – jezik za prikaz informacija na web-u
 XHTML  - verzija HTMLa usklađena s pravilima XMLa
 XML – jezik za pohranu, opis i razmjenu podataka
 XML Schema – jezik za specificiranje strukture XML dokumenta
 SOAP – komunikacijski protokol za razmjenu informacija pomoću web servisa baziran na XMLu
 WSDL – jezik za opis web servisa baziran na XMLu
 SVG - jezik za opis dvodimenzionalne vektorske grafike

Reference

Vanjske veze 
 
 About the World Wide Web Consortium
 W3C Technical Reports and Publications
 W3C Process Document
 W3C History
 How to read W3C specs

Consortium
Međunarodne nevladine organizacije